CELEX: 32021R1473
Language: hr
Date: 2021-06-30 00:00:00
Title: Delegirana uredba Komisije (EU) 2021/1473 оd 30. lipnja 2021. o ispravku Delegirane uredbe (EU) 2019/2201 u pogledu određenih pravila za zabranu u stvarnom vremenu ribolova sjeverne kozice na području Skagerraka

15.9.2021   
               
               
                  HR
               
               
                  Službeni list Europske unije
               
               
                  L 325/1
               
            
         DELEGIRANA UREDBA KOMISIJE (EU) 2021/1473
         оd 30. lipnja 2021.
         o ispravku Delegirane uredbe (EU) 2019/2201 u pogledu određenih pravila za zabranu u stvarnom vremenu ribolova sjeverne kozice na području Skagerraka
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br. 1967/2006, (EZ) br. 1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br. 2549/2000, (EZ) br. 254/2002, (EZ) br. 812/2004 i (EZ) br. 2187/2005 (1), a posebno njezin članak 15. stavak 2.,
         budući da:
         
                     (1)
                  
                  
                     Uredbom (EU) 2019/1241 utvrđene su posebne odredbe o tehničkim mjerama utvrđenima na regionalnoj razini za Sjeverno more, Skagerrak i Kattegat, koje uključuju i pravila o veličinama oka mrežnog tega, povezanim uvjetima i usputnom ulovu.
                  
               
                     (2)
                  
                  
                     U prihvaćenom zapisniku sa zaključcima sa savjetovanja između Europske unije i Norveške od 6. rujna 2018. (2) o tehničkim mjerama na području Skagerraka utvrđeni su postupci i metoda uzimanja uzoraka za uvođenje zabrane u stvarnom vremenu ribolova sjeverne kozice (Pandalus bostvaris) („sjeverna kozica”) na području Skagerraka („prihvaćeni zapisnik”).
                  
               
                     (3)
                  
                  
                     Belgija, Danska, Njemačka, Francuska, Nizozemska i Švedska („skupina Scheveningen”) imaju izravan upravljački interes u ribarstvu u Sjevernome moru te su 7. ožujka 2019. dostavile zajedničku preporuku o prijenosu mjera iz prihvaćenog zapisnika u pravo Unije. U zajedničkoj preporuci utvrđuju se zabrane u stvarnom vremenu ribolova sjeverne kozice radi zaštite nedorasle ribe (juvenila) i izuzimaju se dodatni ribolovni alati.
                  
               
                     (4)
                  
                  
                     Nakon što je Znanstveni, tehnički i gospodarski odbor za ribarstvo (STECF) (3) ocijenio zajedničku preporuku, donesena je Delegirana uredba Komisije (EU) 2019/2201 od 1. listopada 2019. (4).
                  
               
                     (5)
                  
                  
                     Nakon objave te uredbe predmetne države članice zatražile su od Komisije da ispravi određene pogreške koje onemogućuju ispravnu provedbu tog delegiranog akta.
                  
               
                     (6)
                  
                  
                     U Delegiranoj uredbi (EU) 2019/2201 utvrđena je definicija izraza „nedorasle sjeverne kozice” kako bi se utvrdila veličina ribe čiji broj u ukupnom ulovu može dovesti do zabrane ribolova u stvarnom vremenu. Radi pravne sigurnosti i jasnoće u toj bi se uredbi uvijek trebao koristiti isti izraz za isti pojam. Zato bi se u cijelom aktu trebao upotrebljavati izraz „nedorasle sjeverne kozice”, a ne njegovi sinonimi, npr. „sjeverne kozice ispod granične dužine”.
                  
               
                     (7)
                  
                  
                     Zajedničkom preporukom utvrđena je strategija temeljena na riziku kako bi se utvrdila područja i razdoblja u kojima postoji rizik da broj ulovljene nedorasle (juvenilne) sjeverne kozice premaši utvrđeni prag. Budući da se u Delegiranoj uredbi (EU) 2019/2201 pogrešno upućuje na graničnu razinu ulova od 20 % mase u ukupnom ulovu sjeverne kozice u jednom izvlačenju mreže, umjesto toga trebalo bi se upućivati na 20 % broja primjeraka u ukupnom ulovu sjeverne kozice, kako je utvrđeno u zajedničkoj preporuci.
                  
               
                     (8)
                  
                  
                     Uredbom (EU) 2019/1241 utvrđena je najmanja veličina oka mrežnog tega od 35 mm za ribolov sjeverne kozice na području Skagerraka i Kattegata. Delegirana uredba (EU) 2019/2201 pogrešno upućuje na najmanju veličinu oka mrežnog tega od 32 mm, što je najmanja veličina oka mrežnog tega za ribolov sjeverne kozice u Sjevernome moru. Navedenu brojku trebalo bi stoga na odgovarajući način prilagoditi.
                  
               
                     (9)
                  
                  
                     Zajedničkom preporukom utvrđena je mogućnost zabrane ribolova ako udio ulova nedorasle (juvenilne) sjeverne kozice iznosi više od 40 %. Kako bi bila u skladu s tom zajedničkom preporukom, Delegirana uredba (EU) 2019/2201 trebala bi upućivati na predmetni postotak povezan s brojem primjeraka u uzorku, a ne na ukupni ulov.
                  
               
                     (10)
                  
                  
                     Delegiranom uredbom (EU) 2019/2201 je odgovarajući posebni program praćenja za plovila koja upotrebljavaju rešetku Nordmøre selektivnu i za pridnene povlačne mreže opremljene selektivnim alatima za ribolov povezan s obavljanjem ribolova samo na području na koje se primjenjuje zabrana ribolova u stvarnom vremenu (zabranjeno područje). Tu bi uredbu trebalo prilagoditi ocjeni STECF-a, koji je zaključio da se na plovila opremljena takvim selektivnim alatima treba primjenjivati odgovarajući posebni program praćenja bez obzira na područje na kojem se obavljaju ribolov.
                  
               
                     (11)
                  
                  
                     U zajedničkoj preporuci i Delegiranoj uredbi (EU) 2019/2201 pogrešno je definirana najmanja veličina uzorka potrebna da bi se odlučilo o zabrani ribolova u stvarnom vremenu, koja iznosi 2 kg s obzirom na masu ili 1 litru s obzirom na obujam. Države članice zato su zatražile da se ta uredba ispravi u skladu sa prihvaćenim zapisnikom, u kojem se navodi da najmanja veličina uzorka mora iznositi 1 kilogram s obzirom na masu ili 2 litre s obzirom na obujam.
                  
               
                     (12)
                  
                  
                     Delegiranu uredbu (EU) 2019/2201 trebalo bi stoga na odgovarajući način izmijeniti.
                  
               
                     (13)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave.
                  
               DONIJELA JE OVU UREDBU:
         
            Članak 1.
            Delegirana uredba (EU) 2019/2201 mijenja se kako slijedi:
            
                        (1)
                     
                     
                        članak 3. zamjenjuje se sljedećim:
                        
                           „Članak 3.
                           Granična razina ulova
                           Granična razina ulova koja u skladu s ovom Uredbom dovodi do zabrane ribolova u stvarnom vremenu iznosi 20 % broja primjeraka nedorasle sjeverne kozice u ukupnom broju sjeverne kozice u uzroku.”;
                        
                     
                  
                        (2)
                     
                     
                        u članku 4. stavak 1. zamjenjuje se sljedećim:
                        
                           „1.   Izvor informacija za praćenje graničnih razina ulova jesu inspekcijski pregledi na moru koje nadležna kontrolna tijela provode na ribarskim plovilima za ribolov sjeverne kozice (Pandalus borealis) pridnenim povlačnim mrežama (koće) veličine oka mrežnog tega od najmanje 35 mm.”;
                        
                     
                  
                        (3)
                     
                     
                        u članku 5. stavak 2. zamjenjuje se sljedećim:
                        
                           „2.   Ako je udio nedorasle sjeverne kozice veći od 40 % broja primjeraka te vrste u uzorku iz članka 4. stavka 4., kontrolna tijela mogu preporučiti zabranu ribolova u stvarnom vremenu na temelju jednog uzorka.”;
                        
                     
                  
                        (4)
                     
                     
                        članak 6. mijenja se kako slijedi:
                        
                                    (a)
                                 
                                 
                                    stavak 1. zamjenjuje se sljedećim:
                                    
                                       „1.   Na temelju izvješća o uzorkovanju iz članka 4. stavka 4. predmetna obalna država članica može zabraniti ribolov sjeverne kozice uporabom pridnenih povlačnih mreža (koće) veličine oka mrežnog tega od najmanje 35 mm na području određenom u skladu s člankom 7. („zabranjeno područje”).”;
                                    
                                 
                              
                                    (b)
                                 
                                 
                                    stavak 3. zamjenjuje se sljedećim:
                                    
                                       „3.   Na plovila koja upotrebljavaju rešetku Nordmøre selektivnu u odnosu na veličinu iz Priloga III. primjenjuje se poseban program praćenja koji države članice trebaju uvesti radi provjere udjela nedorasle sjeverne kozice u ukupnom ulovu te vrste. Rezultati tih programa prosljeđuju se Komisiji najkasnije šest mjeseci od datuma početka programa i dvanaest mjeseci nakon toga.”;
                                    
                                 
                              
                  
                        (5)
                     
                     
                        u članku 11. stavak 2. zamjenjuje se sljedećim:
                        
                           „2.   Države članice zastave plovila koja upotrebljavaju alate iz stavka 1. uvode poseban program praćenja kako bi provjerile da ulovi ne dosežu graničnu razinu. Ako ulovi dosegnu graničnu razinu, ta su plovila u preostalom razdoblju zabrane ribolova dužna biti izvan zabranjenog područja. Rezultati tih programa prosljeđuju se Komisiji najkasnije šest mjeseci od datuma početka programa i svakih dvanaest mjeseci nakon toga. Ako rezultati tih programa pokažu da ulovi prelaze granične razine, ti se alati više ne izuzimaju.”
                        
                     
                  
                        (6)
                     
                     
                        Prilozi se mijenjaju kako slijedi:
                        
                                    (a)
                                 
                                 
                                    Prilog I. mijenja se u skladu s točkom 1. Priloga ovoj Uredbi;
                                 
                              
                                    (b)
                                 
                                 
                                    Prilog II. mijenja se u skladu s točkom 2. Priloga ovoj Uredbi;
                                 
                              
                                    (c)
                                 
                                 
                                    Prilog III. mijenja se u skladu s točkom 3. Priloga ovoj Uredbi.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. lipnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 198, 25.7.2019., str. 105.
         
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Delegirana uredba Komisije (EU) 2019/2201 оd 1. listopada 2019. o dopuni Uredbe (EU) 2019/1241 detaljnim pravilima za zabranu u stvarnom vremenu ribolova sjeverne kozice na području Skagerraka (SL L 332, 23.12.2019., str. 3.).
      
      
         
            PRILOG
            
               1.   
               Prilog I. Delegiranoj uredbi (EU) 2019/2201 mijenja se kako slijedi:
               
                           (a)
                        
                        
                           u točki 3. točke (a) i (b) zamjenjuju se sljedećim:
                           
                                       „(a)
                                    
                                    
                                       Uzorak se uzima tako da odražava sastav ulova sjeverne kozice u izvlačenju. Da bi se to postiglo, zapovjednik ili osoba koju on odredi pomaže pri uzimanju uzorka.
                                    
                                 
                                       (b)
                                    
                                    
                                       Najmanja veličina uzorka iznosi 1 kg ili 2 litre sjeverne kozice.”;
                                    
                                 
                     
                           (b)
                        
                        
                           točka 4. zamjenjuje se sljedećim:
                           
                                       „4.
                                    
                                    
                                       Količina nedorasle sjeverne kozice izračunava se kao postotak ukupnog broja primjeraka sjeverne kozice u uzorku.”
                                    
                                 
                     
            
               2.   
               Prilog II. Delegiranoj uredbi (EU) 2019/2201 zamjenjuje se sljedećim:
               
                  
                     „PRILOG II.
                     
                                 
                                    ZABRANE RIBOLOVA U STVARNOM VREMENU – IZVJEŠĆE O UZORKOVANJU ZA OBALNU DRŽAVU
                                 
                              
                           
                                 
                                    Sjeverna kozica u odnosu na nedorasle sjeverne kozice
                                     (*).
                              
                           
                                 
                                    Podaci o inspekcijskom pregledu/promatranju
                                 
                              
                              
                                 Inspekcijsko plovilo
                              
                              
                                 Ime inspektora/promatrača
                              
                              
                                 Ime inspektora/promatrača
                              
                              
                                 Datum i vrijeme  (1) inspekcijskog pregleda/promatranja
                              
                              
                                 Pozicija  (2) inspekcijskog pregleda/promatranja
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podaci o ribarskom plovilu
                                 
                              
                              
                                 Ime
                              
                              
                                 Pozivni znak
                              
                              
                                 Registracijski broj
                              
                              
                                 Država zastave
                              
                              
                                 Vrsta ribolovnog alata
                                 Pridnena povlačna mreža (koća)/pridnena povlačna mreža (koća) sa širilicama
                              
                              
                                 Veličina oka mrežnog tega (mm)
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Mjere selekcije
                                 
                              
                              
                                 Rešetka (za odvajanje sjeverne kozice)
                              
                              
                                 Rešetka (mm)
                              
                              
                                 Ostalo
                              
                              
                                  
                              
                              
                                 Vreća za prikupljanje
                              
                              
                                 Veličina oka mrežnog tega vreće za prikupljanje
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podaci o ribolovnoj operaciji
                                 
                              
                              
                                 Početak
                              
                              
                                 Datum i vrijeme  (1)
                                 
                              
                              
                                 Položaj  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Završetak
                              
                              
                                 Datum i vrijeme  (1)
                                 
                              
                              
                                 Položaj  (2)
                                 
                              
                              
                                 Trajanje ribolovne operacije  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Podaci o ulovu
                                 
                              
                              
                                 Procijenjeni ukupni ulov u izvlačenju (kg)
                              
                              
                                  
                              
                           
                                 Procijenjeni ulov sjeverne kozice u izvlačenju (kg)
                              
                              
                                  
                              
                           
                                 Veličina uzorka sjeverne kozice (kg/litra)
                              
                              
                                  
                              
                           
                                 Ukupni broj primjeraka sjeverne kozice u uzorku
                              
                              
                                  
                              
                           
                                 Broj primjeraka nedorasle sjeverne kozice u uzorku
                              
                              
                                  
                              
                           
                                 % primjeraka nedorasle sjeverne kozice (broj nedorasle sjeverne kozice/ukupan broj)
                              
                              
                                  
                              
                           
                                 
                                    Napomene i dodatne informacije
                                 
                              
                              
                                 Dodatne informacije iz drugih izvora, npr. informacije koje je dostavio zapovjednik.
                              
                           
                                 
                                    Inspektor Potpis
                                 
                              
                              
                                 Nije potrebno ako je ispunjeno u elektroničkom obliku i e-poštom dostavljeno obalnoj državi
                              
                           
               ”
            
               3.   
               naslov Priloga III. Delegiranoj uredbi (EU) 2019/2201 zamjenjuje se sljedećim:
               „SELEKTIVNA REŠETKA ZA RIBOLOV SJEVERNE KOZICE KOJA TREBA BITI DOPUŠTENA U ZABRANJENOM PODRUČJU”
            
            
               (*)  Izraz „nedorasle sjeverne kozice” kako je definiran u ovoj Uredbi odgovara izrazima „sjeverne kozice ispod granične razine”, „sjeverne kozice ispod granične veličine” i „sjeverne kozice ispod granične veličine za uvođenje zabrane ribolova u stvarnom vremenu”, kako su utvrđeni u dogovorenom zapisniku savjetovanja između Europske unije i Norveške od 6. rujna 2018.
            
               (1)  dd/mm/gg hh mm (lokalno vrijeme 24 sata).
            
               (2)  npr. 56°24′ N 01° 30′ E.
            
               (3)  hh mm.